การาจี

| การาจี کراچی |
| --- | --- |
นคร
ตามเข็มนาฬิกาจากบน:  Mazar-e-Quaid, Hawke's Bay Beach, Frere Hall, Karachi Port Trust Building, พระราชวังโมฮัตตา, ท่าเรือการาจี
สมญา: นครแห่ง Quaid, ปารีสตะวันออก, นครแห่งแสง, Bride of the Cities
การาจีที่ตั้งในแคว้นสินธ์แสดงแผนที่แคว้นสินธ์การาจีที่ตั้งในประเทศปากีสถานแสดงแผนที่ประเทศปากีสถานการาจีการาจี (ทวีปเอเชีย)แสดงแผนที่ทวีปเอเชียการาจีการาจี (โลก)แสดงแผนที่โลก
พิกัด: 24°51′36″N 67°0′36″E﻿ / ﻿24.86000°N 67.01000°E﻿ / 24.86000; 67.01000
ประเทศ:  ปากีสถาน
แคว้น:  แคว้นสินธ์
เขต: การาจี
จัดตั้ง: ค.ศ. 1729
สภามหานคร: 1880; 144 ปีที่แล้ว (1880)
สภานคร: City Complex, Gulshan-e-Iqbal Town
เขต:  7 การาจีกลาง การาจีตะวันออก การาจีใต้ การาจีตะวันตก Korangi Malir Kemari 
การปกครอง
 • ประเภท: องค์การมหานคร
 • องค์กร: รัฐบาลการาจี
 • นายกเทศมนตรี: ไม่มี (ว่าง)
 • รองนายกเทศมนตรี: ไม่มี (ว่าง)
 • เจ้าหน้าที่ปกครอง: Dr. Saif ur Rehman
 • ข้าหลวง: Iqbal Memon
พื้นที่
 • นคร: 3,780 ตร.กม. (1,460 ตร.ไมล์)
ความสูง: 10 เมตร (30 ฟุต)
ประชากร (สำมะโน 2017)
 • นคร: 14,916,456 คน
 • อันดับ: ที่ 1 (ปากีสถาน); ที่ 12 (โลก)
 • ความหนาแน่น: 3,900 คน/ตร.กม. (10,000 คน/ตร.ไมล์)
 • รวมปริมณฑล: 16,051,521 คน
เขตเวลา: UTC+05:00 (เวลามาตรฐานปากีสถาน)
รหัสไปรษณีย์: 74XXX – 75XXX
รหัสโทรศัพท์: 021
จีดีพี/พีพีพี: 200,000 ล้านดอลลาร์สหรัฐ (2021)
ท่าอากาศยานนานาชาติ: จินนาห์ (KHI)
ระบบขนส่งมวลชนเร็ว: การาจีบรีซ
เขตที่มีพื้นที่มากสุด: Malir
ประชากรมากสุดตามพื้นที่ (2020): Orangi Town (2,750,000)
บริเวณที่มีจีดีพีสูงสุด (2020): Saddar Town (40,000 ล้านดอลลาร์สหรัฐ)
เว็บไซต์: www.kmc.gos.pk
การาจี (อูรดู: کراچی; สินธ์: ڪراچي; สัทอักษรสากล: [kəˈraːtʃi]  ( ฟัง)) เป็นนครที่มีประชากรมากที่สุดของประเทศปากีสถาน และเป็นเมืองที่มีประชากรมากเป็นอันดับที่ 12 ของโลก โดยมีจำนวนประชากรมากกว่า 20 ล้านคน การาจีตั้งอยู่ทางใต้ของประเทศ ติดกับทะเลอาหรับ ในอดีตเคยเป็นเมืองหลวงของปากีสถาน และยังคงเป็นเมืองหลักของแคว้นสินธ์ นครจัดจัดเป็นเมืองระดับโลกชั้นเบตา นครนี้เป็นศูนย์กลางทางการเงินและอุตสาหกรรมชั้นนำของประเทศ ใน ค.ศ. 2021 จีดีพีโดยประมาณของนครนี้อยู่ที่มากกว่า 200,000 ล้านดอลลาร์สหรัฐ (พีพีพี) ตามรายงานจาก FBR นครการาจีจ่ายภาษี 9 พันล้านดอลลาร์สหรัฐ (25% ของทั้งประเทศ) ในช่วงปีงบประมาณในเดือนกรกฎาคม ค.ศ. 2021 ถึงพฤษภาคม ค.ศ. 2022 การาจียังเป็นนครที่มีความเป็นสากล ความหลากหลายทางภาษา เชื้อชาติ และศาสนามากที่สุดของประเทศปากีสถาน และเป็นหนึ่งในนครที่มีเสรีภาพทางสังคมและโลกิยนิยมมากที่สุดของประเทศ การาจีทำหน้าที่เป็นศูนย์กลางการขนส่ง และมีท่าเรือใหญ่สุดสองแห่งของประเทศ คือ ท่าเรือการาจีกับท่าเรือกอซิม และเป็นที่ตั้งของท่าอากาศยานที่มีคนพลุกพล่านมากที่สุดของประเทศ คือ ท่าอากาศยานนานาชาติจินนาห์
แคว้นนี้มีผู้อยู่อาศัยมาหลายสหัสวรรษ แต่ตัวนครได้รับการจัดตั้งเป็นหมู่บ้านที่มีป้อมปราการชื่อ Kolachi ใน ค.ศ. 1729 การตั้งถิ่นฐานมีความสำคัญเพิ่มขึ้นอย่างมากเมื่อบริษัทอินเดียตะวันออกเข้ามาในช่วงกลางคริสต์ศตวรรษที่ 19 เจ้าหน้าที่ปกครองของอังกฤษได้ดำเนินโครงการมากมายเพื่อเปลี่ยนเมืองให้กลายเป็นเมืองท่าที่สำคัญ และเชื่อมมันกับเครือข่ายรถไฟส่วนขยายของอนุทวีปอินเดีย ในช่วงที่มีการแบ่งอินเดียใน ค.ศ. 1947 การาจีเป็นเมืองใหญ่สุดในแคว้นสินธ์ โดยมีประชากรประมาณ 400,000 คน หลังวันเอกราชปากีสถาน นครนี้เกิดารเปลี่ยนแปลงในด้านจำนวนประชากรและประชากรศาสตร์อย่างมาก เนื่องจากการเข้ามาของผู้อพยพมุสลิม Muhajir (ผู้พูดภาษาอูรดู) แสนกว่าคนจากอินเดีย ประกอบกับการอพยพออกของพลเมืองฮินดู ซึ่งทำให้ชาวฮินดูในนครลดลงจาก 51.1% เหลือเพียง 1.7% ของประชากรทั้งหมด นครนี้เกิดการเติบโตทางเศรษฐกิจอย่างรวดเร็วหลังปากีสถานได้รับเอกราช ดึงดูดผู้อพยพจากทั่วประเทศและภูมิภาคอื่น ๆ ในเอเชียใต้ รายงานจากสำมะโนปากีสถาน ค.ศ. 2017 การาจีมีประชากรทั้งหมด 16,051,521 คน โดย 14.9 ล้านคนอาศัยอยู่ในเขตเมือง การาจีเป็นหนึ่งในเมืองที่เติบโตเร็วที่สุดในโลก และมีชุมชนที่สำคัญจากกลุ่มชาติพันธุ์ในประเทศปากีสถานเกือบทั้งหมด การาจีมีผู้อพยพชาวเบงกอล 2 ล้านคน ผู้ลี้ภัยชาวอัฟกัน 1 ล้านคน และชาวโรฮีนจาจากประเทศพม่า 400,000 คน